Ідэя спектакля вельмі нагадвае фільмы "Парыж, я люблю цябе", "Масква, я люблю цябе" і г.д. Гэтага падабенства ніхто не адмаўляў, а Уладзімір Ушакоў выказаў спадзяванні на тое, што калінебудзь у нашых кінатэатрах мы ўбачым такі ж фільм аб Мінску. А што да лёсу пастаноўкі, то рэжысёр упэўнены, што яна ніколі не страціць сваю папулярнасць і актуальнасць. Таму што гэта гісторыі пра звычайных людзей, якія жывуць побач, а людзям заўсёды цікава глядзець на сябе і сваё жыццё з боку. І акрамя таго праект будзе перыядычна абнаўляцца, а адны сюжэты - саступаць месца новым гісторыям...